tomron87/hebrew-wikipedia-sentences-corpus huggingface dataset:
היחידה שהחליפה תסרוקת ולבוש באמצע העונה, בשל הפסדה הראשון במופע פוקימונים, והחלטתה להתחיל מחדש.
סרינה מומחית ברכיבה על פוקימונים, וחלומה הוא להפוך למלכת קאלוס.
היא יצירתית, ובכל הופעה ואירוע לובשת בגדים שעיצבה.
בסוף סאגת XY היא עוזבת למחוז הואן כדי להמשיך בתחרויות, אבל לא לפני שהיא מנשקת את אש.
הפוקימונים שלה הם: דלפוקס, פאנצ'אם וסילביון.
לילי (מדבבת בעברית – טליה ברקאי): ילדה מבית ספרו של אש במחוז אלולה.
מציינת שהיא נורא מחבבת פוקימונים ויש לה ידע רב בהם.
בעונה הראשונה שהופיעה בה לא יכלה לגעת בפוקימונים, ובהדרגה התחילה לגעת באלולן וולפיקס שלה, המכונה סנואי, בפיקאצ'ו של אש ובסטאוטלנד רכיבה.
בעונה השנייה שהופיעה בה התגלה שהיא לא מצליחה לגעת בפוקימונים בשל טראומה שעברה כשהייתה קטנה, כאשר אולטרה ביסט (אחד מתוך קבוצה של סוגי פוקימונים שונים שחיים בסוג של מימד אחר שאפשר להגיע אליו רק בזכות שערים מיוחדים שנקראים חורי תולעת אולטרה) תקף אותה.
היא מתגברת על כך ומצליחה לגעת בכל הפוקימונים.
הפוקימון שלה: וולפיקס (כינוי: סנואי).
קיאווה (במקור: קאקי) (מדבב בעברית – אגם שצברג): תלמיד בכיתתו של אש.
הוא מתמחה בפוקימונים מסוג אש.
הוא דרמטי ומקושר למנהגים עתיקים של האי אקאלה, חולם להפוך לקאהונה של האי אקאלה כמו שהיה פעם סבא שלו.
הפוקימונים שלו הם: אלולן מארוואק, צ'ריזארד וטרטונייטור.
סופוקליז (במקור: מאמיין): תלמיד בכיתתו של אש.
הוא מתמחה בפוקימונים מסוג חשמל.
חולם להיות אסטרונאוט כמו דוד שלו.
הוא אוהב להמציא דברים ולאכול בזמנו הפנוי.
הפוקימונים שלו הם: וואייקאוולט וטוגידמארו.
לאנה (במקור: סיירן): תלמידה בכיתתו של אש.
חולמת לתפוס את הפוקימון האגדי קיוגר (ובפרק "דיג מפתיע" היא גם תפסה אותו).
לרוב היא מספרת בדיחות על פוקימונים אגדיים.
יש לה עוד חלום שהוא לצלול לתוך הים בתוך בועה ענקית ולהיות במקומות בים שאף אחד עוד לא ראה.
הפוקימונים שלה הם: פרימארינה ואיבי המכונה סנדי.
מאלוו (במקור: מאו): תלמידה בכיתתו של אש.
אוהבת לבשל, ועוזרת לאביה במסעדה המשפחתית.
חולמת להפוך את המסעדה שלהם למסעדה המצליחה ביותר באלולה.
בעונה ה־22 מגלים שאמא של מאלוו נפטרה כשהייתה קטנה והיא זו שתפסה בשבילה את באונסוויט.
גלאדיון (במקור: גלאזיו): אחיה הגדול של לילי.
אינו דמות ראשית באופן רשמי.
הפוקימונים שלו הם: לייקאנרוק (צורת לילה), סילוואלאי, אמבריון, ניהיגהיילו זוהרת המכונה לילי וזורוארק (שלמעשה שייך לאביו, מון).
גו (מדבבת בעברית – נעמה שטרית): מאמן מקאנטו.
פגש את אש כשהם היו על גבו של הפוקימון האגדי לוגיה.
חולם לתפוס כל זן של פוקימון כולל את הפוקימון המיתי מיו, לאחר שהוא ראה אותו במחנה הפוקימונים.
במקור היה אמור להחליף את אש כדמות הראשית של הסדרה בפוקימון מסעות, אבל לאחר שחברת ההפקה קיבלה תלונות רבות ממעריצים זועמים נהפך לדמות ראשית לצד אש.
ייתכן כי גו שייך לקהילה הלהט"בית (כהומוסקסואל, ביסקסואל או פאנסקסואל), כיוון שלא פעם במהלך הסדרה הראה סימנים של התאהבות באש.
הפוקימונים הראשיים שלו הם: סינדרייס, אינטליאון וגרוקי.
קלואי (במקור: קוהארו): תושבת קאנטו ובתו של פרופסור צ'ריס.
בהתחלה קלואי לא חיבבה פוקימונים (מלבד יאמפר של אביה), אך לאחר שהכירה את איבי שלה תכונה זו השתנתה.
גארי (במקור: שיגרו): יריבו וחבר ילדותו של אש, ונכדו של פרופסור אוק.
בליגת ג'וטו גארי מפסיד לאש, ולכן מחליט להיות חוקר פוקימונים.
ב"פוקימון: דברי הימים" נחשף שהוא הצליח במשימתו ואף הצליח להחיות את הפוקימון המאובן הנכחד ארודקטייל.
הפוקימון הראשון בו הוא בוחר הוא סקווירטל.
הפוקימונים הראשיים שלו הם: בלאסטויז, האטרין, טייראניטר, רג'ידראגו, ארקניין ואמבריון.
דיליה (במקור: האנאקו): אמו של אש, מסורה ודאגנית.
לעיתים קרובות היא מגיעה לביתו של פרופסור אוק.
הפוקימון שלה, מיסטר מיים, המכונה מיימי, עוזר לה גם בניקיון הבית.
בעונות 23–25 היא נתנה אותו לאש.
ריצ'י (במקור: הירושי): מאמן פוקימונים וחברו של אש.
הם נפגשו בליגת אינדיגו, ונאלצו להילחם; בקרב ניצח ריצ'י.
ריצ'י ואש נוהגים ללכוד את אותם פוקימונים.
הפוקימונים שלו הם: פיקאצ'ו (המכונה ספארקי), צ'רמיליון (המכונה זיפו), בטרפרי (המכונה הפי), טיילו (המכונה רוז) ופיופיטאר (המכונה קרואיז).
הארלי (במקור: הארלי): יריבה הראשון של מיי.
הוא מציק לה כדי שתפסיד בתחרויות הפוקימונים.
הפוקימון האהוב עליו הוא קקטורן, והוא גם מתלבש כמוהו.
הפוקימונים שלו הם: קקטורן, וויגליטאף, באנט, אריאדוס ואוקטילרי.
טוד (במקור: טורו): מאמן מתחיל מאזור קאנטו.
הוא חובב צילום פוקימונים נדירים בסביבתם הטבעית, ומתעד בעזרת המצלמה את אורח חייהם של הפוקימונים השונים.
בסדרה נפגש טוד עם החבורה בפרקי ספיישל שונים, בהם שלושת פרקי הספיישל בעונה הרביעית.
בפרקים אלו טוד והחבורה מגלים את מאורתו של ארטיקונו, פוקימון הציפור האגדי, מנסים להציל אותו מידי צוות רוקט.
בעונה הראשונה טוד היה באזור המדבריות, והצליח לצלם את אש ברגע שנחטף בידי ארודקטייל, פוקימון האבן/מעופף הנכחד.
קייסי (במקור: נאנאקו): מאמנת מתחילה מהעיר ניו בארק.
קיבלה כפוקימון התחלתי את צ'יקוריטה.
אוהדת את קבוצת הבייסבול "אלקטרובאזים".
הפוקימונים שלה הם: מגניום, פידג'י, רטטה, בידריל ואלקיד.
דרו (במקור: שו): יריבה השני של מיי.
מתחרה בתחרויות פוקימונים עם רוזרייד שלו ופוקימונים נוספים.
לאחר הפסטיבל הגדול בהוון ובקנטו, מחליטים מיי ודרו לצאת למסע ביחד כדי להתחרות בתחרויות של מחוז ג'וטו.
הפוקימונים שלו הם: פלייגון, בטרפרי, מאסקריין, אבסול ורוזרייד.
זואי (במקור: נוזומי): היריבה של דון החל מעונה 10. נוהגת לתת לדון עצות כשלא מצליחה בתחרויות או באימונים.
המנצחת בפסטיבל הגדול של סינו.
הפוקימונים שלה הם: גליימיאו, מיסמאגיוס, גסטרודון, גאלייד, ליפיאון ולומיניאון.
פול (במקור: שינג'י): יריבו של אש במחוז סינו.
בא מהעיר ויילסטון לעיירה טווינליף כדי לקבל פוקימון התחלתי.
הוא קיבל את טרטוויג, ביחד עם האלקיד שלו.
הוא מחפש פוקימונים חזקים בלבד.
הצליח לנצח את אש פעמים רבות.
הפוקימונים הראשיים שלו הם: גראדוס, גארצ'ומפ, מטאגרוס ואלקטיווייר.
בארי (במקור: ג'וּן): יריב שאש נתקל בו במהלך שהותו במחוז סינו.
בארי לחוץ וממהר כל הזמן, ומעריץ את פול.
במהלך הסדרה בארי ואש נהפכים לחברים טובים.
הוא תמיד נופל כשהוא פוגש באש.
אביו פלמר הוא מוח החזית של סינו.
הפוקימונים שלו הם: אמפוליאון, רוזרייד, הראקרוס, סקארמורי, היטמונלי וסטאראפטור.
האחות ג'וי (במקור: ג'וי): כינוי לכל האחיות במרכזי הטיפול לפוקימונים המצויים בכל הערים.
כולן בנות משפחה אחת, ודומות זו לזו.
ברוק נוהג להתחיל כמעט עם כל אחות בערים שהחבורה מבקרת בהן.
השוטרת ג'ני (במקור: ג'ונסאר): כינוי לכל מפקדות יחידות המשטרה הקיימות בכל עיר.
כולן בנות משפחה אחת ודומות זו לזו.
ברוק נוהג להתחיל כמעט עם כל שוטרת בערים שהחבורה מבקרת בהן.
בעונה 17 מלאמאר פראי משתלט על אחת מהן, אך החבורה מצליחה להחזיר אותה למצבה הרגיל.
טריפ (במקור: שוטי): יריבו של אש במחוז יונובה, וצלם פוקימונים.
הפוקימון ההתחלתי שבחר היה סנייבי.
הוא לועג לאש כי הגיע ממחוז קאנטו.
אף על פי שטריפ רק התחיל את מסעו, הוא מאמן את הפוקימונים שלו ברצינות, ולוכד פוקימונים חזקים, בעזרתם הוא מנצח את אש בכל הקרבות ביניהם.
הפוקימונים שלו הם: סרפיור, פריליש, ונילייט, טרנקוויל, לאמפנט וקונקלדאר.
ביאנקה (במקור: בל): מאמנת פוקימונים מיונובה, חברה של פרופסור ג'וניפר.
הפוקימונים שלה הם: אמבואר, מינסינו ואסקבליר.
סוייר (במקור: שוטה): מאמן פוקימונים מקאלוס ויריבו של אש בקאלוס החל מעונה 18. מעריץ את אש.
כותב כל פרט חשוב על פוקימונים במחברת שלו.
הפסיד לאש בחצי הגמר בליגת קאלוס.
הפוקימונים שלו הם: ספטייל, סאלאמנס, סלורפאף, איג'יסלאש, קלויצר וסלאקינג.
אלאן: יריבו השני של אש בקאלוס החל מעונה 19. העוזר של פרופסור סיקאמור.
קיבל את אבן המפתח ואת אבן המגה שלו מלייסאנדר.
הוא יצא למסע כדי להביס את כל התפתחויות המגה אבל לאחר שצ'ספי נרדם הוא יצא שוב למסע לאסוף אנרגיית מגה כדי להעיר אותו (מה שבסוף התברר כנשק לשליטה על זייגארד).
הוא ניצח את אש בגמר של ליגת קאלוס.
בסוף עונה 19 הוא מוותר על אבן המגה ואבן המפתח שלו ולחוזר להיות העוזר של פרופסור סיקאמור.
הפוקימונים הראשיים שלו הם: צ'ריזארד, צ'סנוט ומאלאמאר.
מאירין (במקור: מאנון): מאמנת פוקימונים שלומיאלית שהצטרפה לאלאן במסעו.
היא בחרה בצ'ספין כפוקימון ההתחלתי שלה, וכינתה אותו צ'ספי.
הפוקימונים שלה הם: צ'ספי ופלאבבה המכונה בבה.
אלכסה (במקור: פנסי): עיתונאית ממחוז קאלוס.
הצטרפה לאש בסוף סאגת יונובה, ועזבה בתחילת סאגת קאלוס כדי לעזור לאחותה ויולה להנהיג את מכון החרק במחוז קאלוס.
הפוקימונים שלה הם: היליופטייל, נויברן וגוגוט.
ליאון (במקור: דנדה): אלוף גאלאר והמונרך (אלוף העולם) לשעבר.
מטרתו של אש בסדרה היא להילחם מולו ולנצח אותו.
הפוקימונים שלו הם: צ'ריזארד, דראגפולט, רילאבום, סינדרייס, אינטליאון ומיסטר ריים.
פרופסור אוק (סמואל אוק) (במקור: פרופסור אוקידו): הפרופסור הראשי של אזור קאנטו, סבו של גארי ודודנו של המנהל סאמסון.
הוא מתגורר בפאלט ורוב הזמן נמצא במעבדה שלו.
הוא זה שנתן לאש את פיקאצ'ו.
כמעט כל הפוקימונים שאש לוכד במסעותיו נמצאים אצלו במעבדה.
בסרט הרביעי מתגלה שאוק בצעירותו עזר לסלבי הנדיר.
הפוקימונים ההתחלתיים שהוא נותן למאמנים חדשים הם: בלבזאור, צ'רמנדר וסקווירטל.
הפוקימונים שלו הם פידג'י, דרגונייט ורוטום.
פרופסור אלם (במקור: פרופסור אוטסוגי): הפרופסור הראשי של אזור ג'וטו.
היה בעבר המתלמד של פרופסור אוק.
הפוקימונים ההתחלתיים שהוא נותן למאמנים חדשים הם: צ'יקוריטה, סינדקוויל וטוטודייל.
פרופסור בירץ' (במקור: פרופסור אודאמאקי): הפרופסור הראשי של אזור הואן.
הפוקימונים ההתחלתיים שהוא נותן למאמנים חדשים הם: טריקו, טורצ'יק ומדקיפ.
פרופסור רואן (במקור: פרופסור נאנאקאמאדו): הפרופסור הראשי של אזור סינו.
הפוקימונים ההתחלתיים שהוא נותן למאמנים חדשים הם: טרטוויג, צ'ימצ'אר ופיפלאפ.
הפוקימונים שלו הם: סטארלי וסטאראפטור.
פרופסור ג'וניפר (במקור: פרופסור אראראגי): הפרופסור הראשית של אזור יונובה.
הפוקימונים ההתחלתיים שהיא נותנת למאמנים חדשים הם: סנייבי, טפיג ואשאוואט.
פרופסור סיקאמור (במקור: פרופסור פלאטאנה): הפרופסור הראשי של אזור קאלוס.
היה בעבר המתלמד של פרופסור רואן.
הפוקימונים ההתחלתיים שהוא נותן למאמנים חדשים הם: צ'ספין, פנקין ופרוקי.
פרופסור קוקואי (במקור: פרופסור קוקוי): הפרופסור הראשי של אזור אלולה.
יש לו סגנון אופנתי שונה בלבושו, והוא לובש חלוק לבן על פני גופו החשוף.
הפוקימונים ההתחלתיים שהוא נותן למאמנים חדשים הם: ראולט, ליטן ופופליו.
הפוקימונים שלו הם: ברייויארי, אמפוליאון, וינאזור, לוקאריו ואינסינרור.
מנהל אישיות כפולה בכך שמופיע בקרבות רויאל (קרבות שבהם 4 מאמנים נלחמים בזירה אחת) עם השם מאסק רויאל.
בן זוגה של פרופסור בורנט.
מחזיק בפוקימונים שאש לכד באלולה.
פרופסור צ'ריס (במקור: פרופסור סקורגי): המנהל והמייסד של מעבדות צ'ריס.
היה בעבר התלמיד של פרופסור אוק.
כמו אוק, גם הוא נותן למאמן המתחיל להתחיל עם צ'רמנדר, סקווירטל או בלבזור.
צוות רוקט: ארגון שבסיסו בקאנטו אבל פועל בכל המחוזות.
המטרה של הארגון הוא לתפוס פוקימונים נדירים ולנצל אותם לשליטה בעולם.
ג'סי, ג'יימס ומיאו: ג'סי וג'יימס הם הנבלים הראשיים בסדרה, ומופיעים ברוב הפרקים.
מטרתם – לתפוס את פיקאצ'ו ועוד כמה פוקימונים נדירים ולהביא אותם לג'ובאני כדי לזכות בקידום ובהערכה.
לעיתים קרובות צוות רוקט מתפוצץ ועף מעבר לאופק לאחר שנכשל.
הם נקראים על שם הפושע המפורסם ג'סי ג'יימס.
כשהגיעו למחוז יונובה, קודמו בדרגה, והחלו לבצע משימות באופן רציני יותר: הם לא עפים יותר, אלא מסתלקים עם סילוני אוויר, ובנוסף – מבצעים את המשימות בחשאיות, ולעיתים מצליחים.
אך לאחר עימות עם צוות פלזמה הם חוזרים לדרכם הישנה.
כשהתחילו לפעול באלולה הם לא התפוצצו יותר, הם הסתלקו על ביוור שרצה אל המפקדה שלהם.
בעונה 23 הם קיבלו מהמפקדה מאגר של פוקימונים משלהם שבו הם יכלו לשלוף כל פעם פוקימונים אקראיים, יש להם מפקדה חדשה משלהם.
בנוסף, יש להם גם פוקידע רוטום משלהם.
בפרק האחרון מצוין שהם עדיין בצוות רוקט מנסים ללכוד את פיקאצ'ו.
ג'סי (במקור: מוסאשי) נולדה למשפחה ענייה.
אימה הייתה חברה בצוות רוקט כשהייתה ילדה.
היא נעלמה במסתוריות במהלך משימה לתפיסת הפוקימון הנדיר מיו.
ג'סי הייתה בבית יתומים, ולמדה בבית ספר לאחיות פוקימונים ובטכניון הפוקימונים, שם הכירה את ג'יימס.
שניהם ברחו והצטרפו לכנופיית אופניים ולאחר מכן הצטרפו לצוות רוקט.
ג'סי היא הדומיננטית והשתלטנית מבין השלושה ומניעה את רוב הפעולות, ובמחוזות הואן וסינו היא השתתפה בתחרויות פוקימונים.
הפוקימונים שלה הם: וואבאפט, וובאט, גורגאיסט, פריליש, סווייפר ויאנמגה.
ג'יימס (במקור: קוג'ירו) נולד למשפחה עשירה ולא אהב את אורח החיים העשיר.
הוא ברח מהבית כדי לא להתחתן, והצטרף לטכניון הפוקימונים.
לאחר מכן הצטרף לכנופיית אופניים ואז לצוות רוקט.
ג'יימס הוא הרגיש שבצוות, הוא בעל אוסף פקקי בקבוקים ופוכדורים.
לרוב מכנה את מיאו "חבר ותיק".
הפוקימונים שלו הם: מורפיקו, יאמסק, מיים ג'וניור, אינקיי, אמונגס וקארניביין.
מיאו (במקור: נייארת') – פוקימון שנולד במחנה קיץ, גדל ללא משפחה ולמד ללכת לדבר בשפת האדם כדי להרשים את מיאוזי, פוקימון אחרת מסוגו, בה התאהב.
מיאו הצטרף לצוות רוקט ונשאר עם ג'סי וג'יימס שהיוו משפחה בשבילו.
מיאו משמש עבורם כמתרגם שפת הפוקימונים.
ג'ובאני (במקור: סאקאקי): הבוס של צוות רוקט.
מסתורי ובעל פוקימונים רבים וחזקים.
נמצא תמיד עם הפוקימון פרז'ן.
הוא הנהיג בעבר את מכון הפוקימונים של העיר ורידיאן.
לאחר העימות עם צוות פלזמה, ג'ובאני עזב את צוות רוקט, וברח.
לאחר מכן, בסאגת XY, הוא חוזר לצוות רוקט.
שונא את ג'סי, ג'יימס ומיאו ואף ניסה כמה פעמים להרוג אותם.
כששלח אותם להואן וליונובה הוא רק רצה לבדוק איך הצוותים של המחוזות מתנהגים.
הפוקימונים שלו הם: פרז'ן, קינגלר, ריידון, גולם, מאצ'אמפ וקלויסטר.
קאסידי ובוץ' (במקור: יאמטו וקוסבורו): קרויים בגרסה האמריקאית על שם הפושע המפורסם בוץ' קסידי.
צוות מקביל לג'יימס, ג'סי ומיאו בצוות רוקט; אף על פי שהם עובדים באותו צוות גדול, יש ביניהם יריבות.
בניגוד לג'סי וג'יימס, הם נשלחים לעיתים קרובות לכלא, וג'ובאני משחרר אותם בערבות.
לרוב תופסים פוקימונים לפי ההוראות של פרופסור נמבה.
בעונה 25 נראה שפרשו מצוות רוקט וכל אחד הלך לדרכו ופתח בית קפה משלו.
הפוקימון של קאסידי הוא רטיקייט, והפוקימון של בוץ' היא מיאו.
צוות אקווה: מטרתו ללכוד את הפוקימון קיוגר כדי לשנות את מפלס מי הים.
הצוות פועל בהואן, מנהיגו הוא ארצ'י, והוא מתחרה בצוות מגמה.
צוות מגמה: מטרתו ללכוד את הפוקימון גראודון כדי להרחיב את האדמה על פני הים.
הצוות פועל בהואן, מנהיגו הוא מקסי, והוא מתחרה בצוות אקווה.
צוות גלקטיק: מטרתו ליצור יקום חדש וללכוד את הפוקימונים פאלקיה ודיאלגה.
הצוות פועל באזור סינו, מנהיגו הוא סיירוס, והמדען הראשי קארון.
צוות פלזמה: מטרתו – ללכוד את הפוקימון רשיראם.
הצוות פועל ביונובה, מנהיגו הוא ג'טסיס, והמדען הראשי הוא קולרס.
צוות פלייר: מטרתו ליצור "עולם יפה" וללכוד את זייגארד.
הצוות פועל בקאלוס, מנהיגו הוא לייסאנדר, והמדען הראשי הוא זרוסיק.
הפוקימונים של לייסאנדר הם: פיירור וגראדוס (זוהר).
צוות סקאל: לא ידוע הרבה על הצוות.
הצוות פועל באלולה ומנהיגם הוא גוזמה.
הפוקימונים של גוזמה הם: סיזור וגולאיסופוד.
צוות יל: מטרתו לעודד את מארני ולעזור לה לעלות לרמת המאסטר.
הפוקימונים של מארני הם: מורפקו וגרימסנארל.
הציידת ג'יי: שכירת חרב שתופסת פוקימונים על פי הזמנה.
היא לא מושפעת מעקרונות מוסר ולא מהססת לפעול בכל דרך למען מטרתה.
הפוקימונים שלה הם: סאלאמנס, אריאדוס ודראפיון.
פוּקָמוּשיצָ'ה (ביפנית: 深蒸し茶, "תה באידוי עמוק") הוא סוג של תה ירוק, המיוצר ביפן.
פוקמושיצ'ה הוא תת-סוג של התה הירוק סנצ'ה, שעיבודו כולל אידוי שמטרתו עצירת תהליך הפרמנטציה.
כתוצאה מהחימום הארוך על ידי הקיטור, העלה הופך לצהוב ורקמתו נפגעת, אך צבע התה שהוכן הופך לכהה יותר והטעם למתוק וחזק יותר.
פוקמושיצ'ה נחלט מהר יותר מהסנצ'ה הרגיל, אך ריחו חלש מזה של הסנצ'ה.
סוג תה זה פותח בראשית שנות החמישים בניסיון להפחית את המרירות של תה ירוק המגיע מאזורים מסוימים ביפן.
כיום סוג תה זה יכול להיות גם מתוק וגם מר.
פוקימון שני וארגמן (יפנית: ポケットモンスター スカーレット・バイオレット, רומאג'י: Poketto Monsutā Sukāretto Baioretto, מאנגלית: Pocket Monsters Scarlet Violet; בהפצה באנגלית: Pokémon Scarlet & Pokémon Violet) הם שני משחקי וידאו מסוג משחק תפקידים אשר פותחו על ידי גיים פריק והופצו על ידי נינטנדו לנינטנדו סוויץ'.
שני המשחקים הללו מציגים לראשונה את הדור התשיעי של משחקי הפוקימון.
המשחקים יצאו לראשונה לנינטנדו סוויץ' ב-18 בנובמבר 2022.
עלילת המשחקים עוקבת אחר מסעו/ה של מאמן או מאמנת פוקימונים צעיר/ה במחוז התשיעי - מחוז פלדיאה.
המשחק מתרחש באזור פתוח המבוסס על חצי האי האיברי, הכולל אזורים עירוניים ואזורי טבע ללא גבולות או מסכי טעינה ביניהם (מלבד כמה אזורים בודדים).
המשחק מציג שלושה פוקימונים התחלתיים חדשים: ספריגאטיטו (Sprigatito), פוקימון חתול העשב, פיוקוקו (Fuecoco), פוקימון תנין האש וקוואקסלי (Quaxly), פוקימון ברווז המים.
לראשונה בסדרת המשחקים, המחוז בו המשחק מתרחש הוא בעל מפת עולם פתוח.
השחקן יכול לגשת לכל מקום שיבחר מתי שירצה (מלבד אזור אפס שהגישה אליו נפתחת רק בסוף המשחק).
על מנת לעבור בקלות בין האזורים השונים במפה, השחקן יכול להיעזר בפוקימון האגדי שברשותו על מנת לשחות בימים ובאגמים, לדאות בשמיים וגם לטפס על ההרים.
למרות שיכולות אלו נפתחות עם התקדמות השחקן בעלילה, השחקן מסוגל גם להתקדם רגלית, אם כי תחת יותר קושי וסרבול.
למרות שהעולם הוא פתוח, ישנם מסכי טעינה מעטים במהלך המשחק.
ב־3 באוגוסט נחשפה צורת קרב חדשה בשם טרסטלייז שמשנה את צורת הפוקימון לצורה המזכירה קריסטל וכן את סוג הפוקימון בהתאם לסוג כדור הקריסטל שניתן לו (בהמשך המשחק ניתן להחליף קריסטלי טרה לפוקימונים וכך לשנות את סוג הטרה אליהם הם מסוגלים להשתנות).
בנוסף, קרבות רייד יחזרו ממשחקי חרב ומגן והפעם, שחקנים יכולים להילחם ביחד בעזרת מנוי האונליין של נינטנדו במטרה ללכוד פוקימוני טרה שונים.
אפשר למצוא פוקימוני טרה פראיים בטבע ברמות קושי מסוימות.
הכוכבים מסמנים רמות קושי: מכוכב אחד (הכי קל) לשבעה כוכבים (הכי קשה).
לאחר ניצחון פוקימון טרה פראי, ניתן לקבל פרסים, כגון xp candy, berries, tera shards ועוד.
בזכות העולם הפתוח, למשחק מתווספת אפשרות חדשה בשם קרב אוטומטי .
לפיה השחקן יכול להוציא את הפוקימון מהכדור שלו בזמן השיטוט בעולם הפתוח והפוקימון יילחם אוטומטית כנגד פוקימונים פראיים או יאסוף חפצים שפזורים במפה עבור השחקן, מה שיחסוך זמן לשחקנים.
מלבד זאת, השחקן יכול לבחור האם להילחם במאמנים אקראיים שהוא יפגוש בדרך, או שמא לבחור לדלג עליהם (בניגוד למשחקים קודמים בהם מפגש עם מאמן במפה מתחיל קרב באופן אוטומטי).
ישנם פוקימונים שיכולים להתפתח רק בעזרת אפשרות הקרב האוטומטי, לאחר שצעדו מספר מסוים של צעדים לצד השחקן.
מכניקות חדשות שנחשפו מאפשרות לשחקן לזמן עד ארבעה חברים לשחק ביחד איתו בעולם הפתוח באמצעות שירות האונליין של הסוויץ' בזמן אמת וכן לייצר לעצמו מתקפות (אותן הוא יכול ללמד פוקימונים להשתמש) בעזרת חומרים אותם השחקן אוסף ברחבי העולם הפתוח או בקרב נגד פוקימונים פראיים.
בנוסף, אחד הפוקימונים במשחק (palafin) מסוגל להתפתח רק בעזרת אפשרות המשחק המשותף באונליין.
בקדימונים למשחק נחשפו פוקימונים חדשים וכן צורות מחוזיות חדשות לפוקימונים קיימים.
בנוסף, נחשפו גרסאות עבר (בשני) ועתיד (בארגמן) ללא התפתחות או תת-התפתחות לפוקימונים קיימים, כאשר הצורות העתידניות מזכירות מפלצות דמויות רובוטים, ואילו גרסאות העבר מזכירות מפלצות פרהיסטוריות.
את פוקימוני הפרדוקס ניתן ללכוד בחופשיות באזור אפס (Area Zero) שהגישה אליו ניתנת בסוף המשחק.
פוקימוני הפרדוקס הם בלעדיים לכל משחק, כאשר פוקימוני פרדוקס פרהיסטוריים בלעדיים לשני ואילו עתידניים בלעדיים לארגמן.
הפוקימונים האגדיים במשחק, קוראידון (ארגמן) ומיראידון (שני) ניתנים לשחקן כבר בתחילת המשחק והשחקן יכול לרכוב עליהם ולנוע בעזרתם בעולם הפתוח, אך לא להילחם בעזרתם.
הפוקימונים האגדיים הם יצורים דמויי אופנועים עליהם השחקן יכול לרכוב והם מסוגלים לנסוע במהירות, לדאות באוויר, לטפס על הרים ולשחות בים (בדומה לפוקימונים שהשחקן נעזר בהם במשחק "אגדות: ארכאוס"), מה שמחליף את השימוש במתקפות HM ומקל על השיטוט בעולם הפתוח.
לאחר שהשחקן מסיים את המשימה האחרונה במשחק, הוא יכול להוסיף את הפוקימון האגדי לצוותו ולהילחם בעזרתו.
בנוסף לקוראידון ומיראידון, בסוף המשחק, כאשר השחקן עבר את הבחינות בהיסטוריה והתחבר למורה, הוא יכול לגשת לכספות מיוחדות הפזורות במחוז ולתפוס את "ארבעת האוצרות": ארבעה פוקימונים מיוחדים הקשורים להיסטוריה של מחוז פלדיאה: וו-צ'ין (עשב ואופל), צ'יאן-פאו (קרח ואופל), טינג-לו (אדמה ואופל) וצ'י-יו (אש ואופל).
בדומה לאפשרות המחנאות מהמשחקים חרב ומגן, גם פה לשחקן יש אפשרות להוציא את הפוקימונים ולעשות איתם מעין פיקניק, לתקשר איתם, לרחוץ אותם ולהכין איתם אוכל.
הפיקניק גם מחליף את בית הגידול מהמשחקים הקודמים והשחקן מסוגל להרביע בין פוקימונים בעזרת הפיקניק.
בנוסף, באכילת מאכלים מסוימים, השחקן יכול לזרז בקיעת ביצים, לקבל יותר נקודות ניסיון בקרב וכן לגרום לפוקימונים מסוג מסוים להופיע יותר בשדה.
ב־8 בנובמבר, נינטנדו הכריזה שהמשחקים יחוברו לשירות Pokemon Home באביב 2023. השירות יאפשר לשחקנים להעביר פוקימונים ישירות מהמשחקים לאחסון של פוקימון הום וכן להעביר פוקימונים ממשחקים אחרים ישירות לשני וארגמן.
נחשף שהאפשרות תסייע לשחקנים להעביר פוקימונים ממחוז היסואי (סינו של העבר, המחוז בו מתרחשת עלילת המשחק פוקימון אגדות: ארכאוס) לשני וארגמן.
האפשרות נפתחה בסוף חודש מאי 2023 לאחר שאפליקציית Pokemon Home עודכנה לגרסה מספר 3.0.
ב־1 בדצמבר 2022, נינטנדו הוציאו עדכון ראשון למשחק ובו נפתחה האפשרות למשחק תחרותי בין השחקנים.
המשחק מאפשר לשחקנים להילחם נגד יריבים דרך רשת האינטרנט בעזרת שישיות שהם בונים בעצמם או משאילים משחקנים אחרים.
מדי פעם, חברת Game Freak משיקה איוונט (אירוע קצר מועד) במשחק במסגרתו השחקן יכול לתפוס פוקימונים נדירים (כדוגמת צ'ריזארד או או גרנינג'ה) שלא קיימים במשחק הרגיל.
ב-24 באפריל 2023 נחשפו שתי חבילות הרחבה בתשלום (DLC) אותן השחקנים יכולים לרכוש אשר ממשיכות את עלילת המשחק הראשי.
עלילת ההרחבות מתרחשת בחלק חדש במפה שלא קשור ישירות למחוז פלדיאה.
השחקנים יכולים לבקר בו, ללכוד פוקימונים מדורות קודמים ולקבל מדי בתי ספר חדשים.
המסכה הירקרקה (The Teal Mask)
תאריך יציאה: 14 בספטמבר 2023
ניתן לשחק בהרחבה מיד לאחר שהשחקן מתחיל את חיפוש האוצר שלו (העלילה הראשית).
אקדמיית נרנחה/אובה שולחת משלחת תלמידים (ואיתם גם דמות השחקן) אל ארצות הקודש של קיטאקמי, שם השחקן לומד על המסורת הקשורה לשלושת הנאמנים: אוקידוגי, מונקידורי ופזדנטיפידי.
השחקן מגיע לקיטאקמי ופוגש בקרמיין וקירן, אח ואחות שלומדים באקדמיית בלוברי שבמחוז יונובה ובמקור הגיעו מקיטאקמי.
השחקן לומד מהם על אגדה עתיקת יומין אודות עוגית שבעבר תקפה את תושבי קיטאקמי, אך שלושת הנאמנים הניסו אותה ומאז נחשבים לגיבורים בקרב המחוז.
מאז, כל שנה נערך פסטיבל מסיכות מסורתי עבור שלושת הנאמנים.
עם התקדמות העלילה, השחקן לומד שדווקא ההפך הוא הנכון: העוגית, שמתגלה להיות פוקימון המכונה אוגרפון, הגיעה לקיטאקמי ביחד עם אדם נוסף, אך השניים לא התקבלו יפה במחוז.
אחד מהתושבים, יצרן מסיכות מקומי (ואביהם הקדמון של קרמיין וקירן) ריחם על השניים ויצר עבורם מסיכות איתן הם יכלו להתשתלב בקרב התושבים באופן חופשי בקיטאקמי.
עם זאת, שלושת הנאמנים מתגלים כפוקימונים שחשקו במסיכות של אוגרפון וחברה וגנבו אותן.
בקרב שהתפתח, האדם שהיה עם אוגרפון נהרג ואילו אוגרפון עצמה גורשה למערה בהרי קיטאקמי.
השחקן וקרמיין לומדים את האמת מפי סבה של קרמיין, אך מתבקשים לשמור את הדבר בסוד מקירן מפאת גילו הצעיר.
עם התקדמות ההרחבה, מתברר שקירן שמע אותם בחשאי ומעוניין להפוך למאמן של אוגרפון, אך אוגרפון בוחרת בשחקן במקום זאת.
ההרחבה מסתיימת כאשר קירן הזועם מחליט להתחזק במטרה לנקום בשחקן.
בנוסף לעלילה החדשה, המשחק מציג פוקימונים חדשים למשחק.
חלקם פוקימונים מדורות קודמים וחלקם פוקימונים חדשים לגמרי.
רשימה שלהם ניתן למצוא כאן.
במסגרת העלילה, נוספו שתי דמויות חדשות: האחים קרמיין וקירן, שני ילדים שלומדים באקדמיית בלוברי ובמקור הגיעו מקיטאקמי.
בתחילת ההרחבה, הפרוטגוניסט מצתוות לקירן במטרה לגלות יותר על האגדה על אוגרפון ושלושת הנאמנים.
הפרוטגוניסט מקבל לידיו את הרוטו-סטיק, מעין מקל סלפי דרכו הוא יכול לצלם תמונות בצורה חדשה.
בנוסף, השחקן יכול לזמן פוקימונים שיצטלמו ביחד איתו ולנגן להם מוזיקה ברקע.
השחקן יכול לעבוד ביחד עם צלמת בשם פרין שהגיעה ממחוז סינו ובעזרתה לתפוס פוקימון מיוחד בשם "אורסלונה ירח הדם", גרסה אקסקלוסיבית של הפוקימון אורסלונה מהמשחק "פוקימון אגדות: ארכאוס".
בדומה להרחבה "אי השריון" מהמשחקים "פוקימון חרב ומגן", הרמה של הפוקימונים (גם בטבע וגם של המאמנים) משתנה בהתאם להתקדמות השחקן במשחק: במידה והשחקן מתחיל את ההרחבה עם תחילת המשחק, הפוקימונים יהיו ברמה נמוכה.
במידה והשחקן מתחיל את ההרחבה לאחר סיום העלילה הראשית, הפוקימונים יהיו ברמה גבוהה.
השחקן מקבל כרטיס מיוחד בעזרתו הוא יכול לרכוש בגדים ותספורות חדשות.
כמו כן, השחקן מקבל לרשותו קימונו בצבע ירוק, שניתן לשנות את צבעו לאחר סיום עלילת ההרחבה.
השחקן יכול להשתתף במשחקון ובו עליו לפוצץ כמה שיותר בלונים בעודו רוכב על קוראידון/מיראידון במטרה לצבור נקודות ולקבל פרסים.
המשחקון מכיל מצב מרובה משתתפים ובעזרת שירות האונליין של נינטנדו, השחקן יכול להשלים את המשחקון בסיוע של שחקנים אחרים על גבי רשת האינטרנט.
ניתן לשחק בהרחבה רק לאחר סיום העלילה הראשית וסיום עלילת ההרחבה הקודמת.
לאחר האירועים בקיטאקמי, השחקן (שהומלץ על ידי קרמיין) מקבל הזמנה להשתתף בתוכנית חילופי תלמידים באקדמיית בלוברי במחוז יונובה.
בהגיעו לאקדמיה, השחקן פוגש את לייסי, בתו של קליי, מנהיג מכון האדמה במחוז יונובה.
לאחר הסיור הראשוני, השחקן לומד על ליגת הפוקימונים הבית ספרית, שמתמחה בקרבות כפולים.
בנוסף, השחקן לומד על אלוף הליגה הנוכחי: קירן, שמאז האירועים בקיטאקמי התחזק במטרה לנצח את השחקן אחת ולתמיד.
לאחר שהשחקן מנצח את הרביעייה המובילה בבית הספר ואת קירן, קבוצת מחקר (שכוללת את השחקן, את קרמיין, את קירן ואת המחנכת של קרמיין, בריאר) נשלחת לאזור תת-קרקעי שמצוי באזור האפס בפלדיאה, שם הם מוצאים את טראפגוס, פוקימון מסתורי בעל צורת טרה מיוחדת שמעניקה לו יתרון על פני פוקימוני טרה אחרים.
לאחר שהשחקן והחבורה מוצאים את טראפגוס, קירן מצליח ללכוד אותו בכדור מאסטר ונלחם בשחקן בעזרתו, אך מפסיד.
בעצתה של בריאר קירן מנסה להשתמש בגביש הטרה שלו על טראפגוס, אך המצב יוצא משליטה כאשר מתברר שכוחו של טראפגוס חזק מדי והוא מצליח לברוח מכדור המאסטר של קירן.
לבסוף, קירן מבין את טעויותיו ונלחם נגד טראפגוס יחד עם השחקן.
השניים מביסים את טראפגוס והשחקן לוכד אותו ומצרף אותו לצוותו.
לבסוף, קירן מתפייס עם השחקן והחבורה חוזרת בחזרה לאקדמיה.
לאחר שהשחקן לכד את טראפגוס, הוסיף אותו לשישייה ולקח אותו לבריכת הקריסטל בקיטאקמי, יתחיל סרטון ובו טראפגוס ישגר להווה את הפרופסור המחוזי של פלדיאה מהעבר.
לאחר שיחה קצרה בין השניים, השחקן יביא לו/לה ספר מיוחד שהוא קיבל מבריאר.
אותו הספר ידרבן את הפרופסור לבנות את מכונת הזמן בעבר ובכך יניע את אירועי המשחק ויצור פרדוקס של מסע בזמן.
חברת נינטנדו הכריזה שכל הפוקימונים ההתחלתיים מכל הדורות יהיו זמינים במשחק.
הרחבה זו מוסיפה למשחקים כ-14 פוקימונים אגדיים מהדורות הקודמים.
באקדמיית בלוברי אין ליגת פוקימונים רגילה, אלא ליגה שבית הספר הרכיב והשחקן יוכל להילחם בחברי הרביעייה המובילה בבית הספר במטרה להפוך לאלוף הליגה.
בתחילת ההרחבה, השחקן מצורף למועדון בשם "מועדון ה-BB" בו חברים הרביעייה המובילה וכן האלוף.
במהלך ההרחבה, השחקן יכול לרכוש שירותים שונים כדי לשדרג את המועדון בעזרת מטבע מיוחד בשם BP, אותו השחקנים יכולים להרוויח בעזרת ביצוע משימות שונות עבור חברי האקדמיה (אותן משימות נקראות Blubarry Quests או BBQ בקיצור).
כמו כן, השחקן מקבל לרשותו מדים חדשים שאופיינים לבית הספר.
השחקנים יכולים לרכוש "סגנונות זריקה" מיוחדים בעזרת BP.
סגנונות זריקה הן הדרך בה השחקן זורק את הפוכדור בתחילת כל קרב.
בעזרת מטבעות ה-BP, השחקן יכול לגרום לפוקימונים ייחודיים להופיע באקדמיה, לקבל אישור להתחרות ברביעייה המובילה וכן לגרום להופעת פוקימונים אגדיים ברחבי פלדיאה.
נאמר שבמהלך ההרחבה, הפוקימון האגדי ברשות השחקנים יוכל לעוף ולא רק לדאות.
חברת נינטנדו אישרה שהאפשרות תתקיים לא רק באקדמיית בלוברי, אלא בכל רחבי העולם הפתוח של פלדיאה.
ניתן לקבל יכולת זאת רק לאחר סיום העלילה הראשית וניצחון ליגת בלוברי.
הרחבה זו מאפשרת לשחקן, לראשונה בסדרת המשחקים הראשית, לשחק כפוקימון במקום כאדם אנושי.
נחשפה צורת טרה חדשה בשם "סוג כוכב" שמחזקת את כל ההתקפות של הפוקימון, לא משנה הסוג שלהן (ובכך צורה זו נבדלת מצורות טרה אחרות, שמחזקות רק סוג אחד של מתקפות בהתאם לסוג הטרה).
לאחר סיום עלילת ההרחבה, השחקן יכול לסייע לחלק מחברי צוות סטאר להשלים פערים בלימודים ולקבל מהם תלבושות חדשות.
ההרחבה היא חינמית וניתן לשחק בה לאחר סיום העלילה הראשית וסיום עלילת שתי חבילות ההרחבה הקודמות.
בהרחבה זו, השחקן, ביחד עם נימונה, פני וארוון חוקרים ביחד את קיטאקמי.
במהלך מסעם, על החבורה לעצור פוקימון בשם פצא'רנט מלשטוף את מוחם של תושבי קיטאקמי.
עלילת המשחקים מתרחשת במחוז פלדיאה ביקום הפוקימון, המבוסס באופן רופף על חצי האי האיבירי.
שמות הצבעים עליהם בוססו שמות המשחקים, שני וארגמן, מהווים מחווה לצבעי הדגל של הרפובליקה הספרדית השנייה, מאחר שספרד עצמה שוכנת בחצי האי האיבירי.
השחקן מתחיל את לימודיו באקדמיית נרנחה (בשני) או באקדמיית אובה (בארגמן) ולוקח חלק באירוע חיפוש המטמון השנתי.
היריבה של השחקן, נערה בשם נימונה, מדרבנת אותו לצאת לחקור את המחוז ולמצוא את האוצר האישי שלו.
לאחר מכן, לשחקן נפתחות שלוש עלילות, אליהן הוא יכול לגשת בכל זמן שיחפוץ וללא תלות האחת בשנייה:
עלילת "מבצע כוכב נופל", בה השחקן נאלץ להתמודד מול כנופיה של תלמידים מרדנים בשם צוות סטאר (הצוות המרושע במשחק).
עלילת "נתיב האגדות", בה השחקן, ביחד עם דמות בשם ארוון חוקרים ביחד את המחוז בחיפוש אחר צמחים בעלי יכולות ריפוי בשם הֵרְבָּה מִיסְטִיקָה, עליהם שומרים פוקימוני ענק המכונים "טיטאנים".
עלילת "דרך הניצחון", בה בדומה למשחקים הקודמים בסדרה, השחקן יכול להילחם נגד שמונה מנהיגי מכון פוקימונים, לאסוף תגי מכון ולהתחרות בליגת הפוקימונים המחוזית.
בניגוד למשחקים הקודמים בסדרה, בזכות העולם הפתוח, השחקן יכול לגשת למכוני הפוקימונים בכל סדר שיבחר.
למרות העולם הפתוח שמוצג לשחקן, רמות מנהיגי המכון, רמות מנהיגי הצוות המרושע ורמות פוקימוני הטיטאן לא משתנות בהתאם להתקדמות השחקן במשחק, אלא רמתם נקבעה מראש.
בעבר הרחוק, משלחת מחקר נשלחה על ידי הקיסר הגדול של פלדיאה לחקור את המכתש הגדול במרכז המחוז במטרה למצוא אוצר שעל פי השמועות נמצא שם.
אחד מחברי המשלחת, אדם בשם היט, כתב את ספר השני/ספר הארגמן ובו הוא תיאר בכתב ובציורים פוקימונים משונים שמתגוררים במכתש.
צוות המחקר שתל במכתש צמחים מיוחדים בשם הֵרְבָּה מִיסְטִיקָה במטרה ליישב אותו, אך במהרה היוזמה נגנזה כאשר הפוקימונים המקומיים אכלו את הצמחים וגדלו לגודלי ענק.
140 שנה לאחר מכן, חוקרים נוספים תיעדו את תופעת הטרסטלייז בקרב פוקימונים החיים במכתש.
עשור טרם תחילת העלילה, פרופסור סאדה/טורו הגיעו למכתש בעצמם וגילו שהאנרגיה לביצוע טרסטלייז שוכנת בקריסטלים הפזורים ברחבי המכתש.
עם גילוי זה, הפרופסורים המציאו את טכנולוגיית הטרה, המסוגלת לרתום את כוח הקריסטלים לשימוש אישי ושיתפו אותה עם ליגת הפוקימונים המחוזית ועם אקדמיית נרנחה/אובה במחוז.
הפרופסורים היו מוקסמים ממחשבה על פוקימונים שחיו בעבר ובעתיד הרחוקים ולכן הם המציאו מכונת זמן שמסוגלת לשגר פוקימונים מהעבר/עתיד להווה, אך במידה ובן אדם יינסה לנסוע בעזרתה, הוא לא יוכל לחזור להווה.
הפרופסורים הצליחו במשימתם ושיגרו אל ההווה בעזרת המכונה פוקימון בשם קוראידון (שני) /מיריאדון (ארגמן) וחזרו איתו לביתם.
לאחר שבנם, ארוון, נפגע מהפוקימון, הפרופסורים לא רצו שהעולם יידע על התקרית ולכן הם השאירו את בנם מאחור ביחד עם הפוקימון מאבוסטיף וחזרו בחזרה למחקרם במכתש.
בזמן ההווה, השחקן הוא תלמיד חדש באקדמיית נרנחה (שני)/אובה (ארגמן).
השחקן פוגש במנהל בית הספר, קלאוול שמציג לשחקן תלמידה בשם נימונה, שהיא ראש מועצת התלמידים בבית הספר וכן אלופת ליגת הפוקימונים לשעבר.
לאחר מכן, המנהל נותן לשחקן לבחור פוקימון אחד מתוך שלושת ההתחלתיים:
ספריגטיטו - פוקימון חתול העשב.
פואקוקו - פוקימון תנין האש.
קוואקסלי - פוקימון ברווז המים.
לאחר מכן, נימונה מלמדת את השחקן איך לתפוס פוקימונים.
לפתע, השניים מבחינים בפוקימון משונה (האגדי של המשחק) בשם קוראידון (שני) /מיראידון (ארגמן) שוכב על החוף חסר הכרה.
השחקן מסייע לפוקימון האגדי להתעורר והפוקימון האגדי מציל את השחקן מהַאנְדוּם מאיים שתוקף אותו.
לאחר מכן, נימונה, השחקן והפוקימון האגדי פוגשים בתלמיד נוסף באקדמיה בשם ארוון, שמתברר להיות בעליו של הפוקימון האגדי.
לאחר קרב שבו השחקן מנצח, ארוון מעניק לשחקן את הפוכדור של הפוקימון האגדי ובכך השחקן הופך לבעליו.
כשהוא מגיע לאקדמיה, השחקן נתקל בנערה בשם פני שמותקפת על ידי תלמידים מצוות סטאר והשחקן מתעמת איתם כדי שיניחו לה לנפשה.
נימונה מגיעה ומלמדת את השחקן על יכולת הטרסטלייז, לפיה בעזרת קריסטל מיוחד הפוקימון יכול לשנות את צורתו ומעניקה לשחקן קריסטל מיוחד משלו.
לאחר שחקר את האקדמיה, המנהל מפגיש את השחקן עם הפרופסור המחוזי דרך שיחת וידאו: פרופסור סָאדָה (שני) /פרופסור טוּרוֹ (ארגמן) המבקשים את עזרת השחקן בטיפול בפוקימון האגדי שברשותו.
לאחר מכן, המנהל מכריז שחיפוש המטמון השנתי החל ושעל תלמידי בית הספר לצאת לחקור בחופשיות את המחוז במטרה למצוא את האוצר האישי שלהם.
השחקן לאחר מכן פוגש בנימונה וארוון שמנסים לשדל אותו להצטרף אליהם:
נימונה מפצירה בשחקן לנצח 8 מנהיגי מכון ולהתחרות בליגת הפוקימונים.
ארוון מבקש את עזרת השחקן במציאת צמחים מיוחדים בשם 'הֵרְבָּה מִיסְטִיקָה', להם סגולות רפואיות עליהם שומרים פוקימונים טיטאנים.
לאחר שהשחקן עוזב את בית הספר, הוא מקבל שיחת טלפון מדמות מסתורית בשם קסיופאה המפצירה בשחקן לסייע לה לנצח את מנהיגי צוות סטאר ולהביא לפירוקם.
השחקן לאחר מכן יכול לחקור את העולם בחופשיות ולעשות את המשימות בכל סדר שיבחר:
השחקן מתחרה ב־8 מנהיגי מכון פוקימונים במטרה לזכות בתגי מכון ולהתחרות בליגת הפוקימונים.
במהרה מתברר לשחקן שאחת המורות בבית הספר היא מנהיגת מכון לשעבר וכן אחד מהמורים הוא חבר ברביעיית האליט, מאמנים חזקים המרכיבים את ליגת הפוקימונים.
לאחר שהשחקן ניצח את מנהיגי המכון ואת רביעיית האליט, הוא מתחרה בגיטה, האלופה הנוכחית של ליגת הפוקימונים ומנצח אותה.
מכוני הפוקימונים במחוז הם (הרשימה מסודרת לפי רמות הפוקימונים, אך השחקן יכול לגשת למכונים בכל סדר שיבחר):
קייטי - מנהיגת מכון החרק.
בראסיוס - מנהיג מכון העשב.
איונו - מנהיגת מכון החשמל.
קופו - מנהיג מכון המים.
לארי - מנהיג מכון הרגיל.
ריים - מנהיגת מכון הרוח.
טוליפ - מנהיגת מכון העל חושי.
גרושה - מנהיג מכון הקרח.
רביעיית האליט במחוז הם (חלק זה הוא ליניארי והשחקן נלחם ברביעייה אחד אחרי השני):
ריקה - חברה ברביעיית האליט המתמחה בפוקימונים מסוג אדמה.
פופי - חברה ברביעיית האליט המתמחה בפוקימונים מסוג פלדה.
לארי - חבר ברביעיית האליט (וגם מנהיג מכון הרגיל) המתמחה בפוקימונים מסוג מעופף.
האזל - חבר ברביעיית האליט (וגם המורה לאמנות בבית הספר) המתמחה בפוקימונים מסוג דרקון.
גיטה - האלופה העליונה בליגה המחזיקה בצוות מעורב (פוקימונים מכמה סוגים).
לאחר הניצחון בליגת הפוקימונים, השחקן נלחם נגד נימונה בפעם האחרונה ומגייס אותה למשימה האחרונה במשחק.
השחקן מסייע לקסיופאה ולדמות נוספת בשם קלייב (מנהל האקדמיה בתחפושת) להפיל את צוות סטאר ולשכנע את חבריו לחזור ללימודים.
בעבר, הצוות הוקם במטרה להתמודד מול הבריונים בבית הספר, אך המצב יצא משליטה ואירוע גדול גרם למנהיגת הצוות לעזוב את המחוז למשך שנה וחצי.
בעקבות היעדרותה, הצוות המשיך להתקיים ללא הנהגה, חבריו הפסיקו להגיע ללימודים וכעת בסכנת סילוק מהאקדמיה.
לאחר שהשחקן מנצח את מנהיגי צוות סטאר, הוא נאלץ להילחם במנהל האקדמיה מתוך מחשבה שהוא המנהיג הראשי, אך המנהיגה מתבררת להיות פני, שהתחזתה לקסיופאה ונעזרה בשחקן במטרה לפרק את הצוות ולהחזיר את התלמידים לבית הספר.
בסיסי צוות סטאר במחוז הם (הרשימה מסודרת לפי רמות הפוקימונים, אך השחקן יכול לגשת לבסיסים בכל סדר שיבחר):
גיאקומו - מנהיג בסיס האופל.
מלה - מנהיגת בסיס האש.
אטיקוס - מנהיג בסיס הרעל.
אורטגה - מנהיג בסיס הפיה.
ארי - מנהיגת בסיס הלחימה.
פני - מנהיגת הצוות המסתורית והקרב האחרון בעלילה זו.
לאחר הניצחון על כל בסיס, השחקן מקבל לרשותו את האפשרות ליצור מתקפות חדשות וכן אספקת חומרים נוספים ליצירת מתקפות.
לאחר שהשחקן ניצח את פני, הוא מגייס אותה למשימה האחרונה במשחק.
השחקן עוזר לארוון לנצח חמישה פוקימוני ענק (המכונים טיטאנים) השומרים על צמחי ההֵרְבָּה מִיסְטִיקָה להם סגולות רפואיות.
מטרתו האמיתית של ארוון מתגלה במהלך המסע המשותף עם השחקן: בעבר, ארוון הגיע למכתש במחוז במטרה למצוא את הוריו ובמהלך הקרב בין הפוקימון האגדי לפוקימון שלו מאבוסטיף, מאבוסטיף נפצע אנושות.
ארוון הבין שמרכז הפוקימונים או תרופות קיימות לא מסוגלים לסייע ולכן מקווה שהצמחים יסייעו למאבוסטיף להחלים.
מתברר גם שארוון הוא בנה של פרופסור סאדה (שני) /בנו של פרופסור טורו (ארגמן) אך הקשר שלו עם הוריו נותק לפני שנים מכיוון שהם שקועים רבות בעבודתם.
לאחר שהשחקן מנצח כל טיטאן, הוא נעזר בצמחים במטרה להאכיל את הפוקימון האגדי שברשותו.
באכילת הצמח, הפוקימון האגדי מקבל יכולות חדשות בכל פעם: ריצה מהירה, שחייה, קפיצה גבוהה, דאייה באוויר וטיפוס על הרים.
פוקימוני הטיטאן במחוז הם (הרשימה מסודרת לפי רמות הפוקימונים, אך השחקן יכול לגשת אליהם בכל סדר שיבחר):
טיטאן צוק הסלע (קלוף) - לאחר הניצחון, הפוקימון האגדי ברשות השחקן מסוגל לרוץ מהר יותר.
טיטאן השמיים הפתוחים (בומברידייר) - לאחר הניצחון, הפוקימון האגדי ברשות השחקן מסוגל לשחות במים (לפני זה כל פעם שהשחקן יכנס למים הוא יצא בחזרה באופן מיידי).
טיטאן הפלדה האורבת (אורת'וורם) - לאחר הניצחון, הפוקימון האגדי ברשות השחקן מסוגל לקפוץ גבוה יותר.
טיטאן רעידות האדמה (בשני גרייט טאסק, בארגמן איירון טרדס) - לאחר הניצחון, הפוקימון האגדי ברשות השחקן מסוגל לדאות באוויר.
טיטאן הדרקון השקרי (דונדוזו + טאצוגירי) - לאחר הניצחון, הפוקימון האגדי ברשות השחקן מסוגל לטפס על ההרים בצורה מאונכת ברחבי המחוז.
לאחר הניצחון על כל חמשת הטיטאנים, השחקן וארוון מקבלים הודעה מהפרופסור שמפציר/ה בהם להגיע למכתש במחוז במטרה להתחיל את המשימה הסופית.
השחקן יילחם נגד ארוון בפעם האחרונה וארוון יפציר בשחקן להשיג עוד בעלי ברית (נימונה ופני) לפני שייכנסו למכתש.
החלק האחרון של המשחק הוא ליניארי ומתרחש לאחר שהשחקן סיים את כל שלושת המשימות הראשיות במשחק.
הפרופסור מפציר/ה בשחקן להגיע ביחד עם החברים שרכש במהלך המסע (ארוון, נימונה ופני) לאזור שנמצא במכתש במחוז בשם אזור אפס (Area Zero) בו שוכנת המעבדה של הפרופסור.
הרביעייה מגיעה לאזור ומגלה שעל המעבדה שומרים פוקימוני פרדוקס פרהיסטוריים (שני) /עתידניים (ארגמן) חזקים.
בנוסף, מתגלה שהפרופסור המחוזי מת/ה לפני שנים רבות (כאשר הותקף על ידי אחד מפוקימוני הפרדוקס) והשחקן דיבר במהלך המשחק עם רובוט בעל בינה מלאכותית המזכיר אותו/אותה.
מתברר שהפרופסור עבד/ה שנים רבות על מכונת זמן וקיווה/תה לשגר פוקימונים מהעבר (שני)/פוקימונים מהעתיד (ארגמן) לזמן ההווה במטרה שאלו יחיו עם הפוקימונים המקומיים, אך הם משתוללים במחוז ומאיימים על המערכת האקולוגית המקומית.
על השחקן להיעזר בחבריו במטרה לעצור את פעולת מכונת הזמן ולהחזיר את המצב לקדמותו.
בסופו של דבר, השחקן מצליח לעצור את פעולת מכונת הזמן, אך הדבר גורם לרובוט בעל הבינה המלאכותית להילחם בשחקן במטרה להגן על המכונה (כחלק ממערכת שהותקנה בו על ידי הפרופסור).
הרובוט משתמש בפוקימונים חזקים מהעבר/עתיד במטרה למנוע מהשחקן לכבות את מכונת הזמן, אך השחקן מנצח אותו.
כמוצא אחרון, הרובוט נלחם נגד השחקן בעזרת פוקימון אגדי נוסף (מאותו הסוג שיש לשחקן) ועל השחקן להילחם בו בעזרת הפוקימון האגדי שברשותו (מכיוון שהרובוט מונע מהשחקן להשתמש בפוקימונים שלכד במהלך המשחק, מלבד האגדי).
לאחר הקרב, הרובוט מבין שכל עוד הוא עצמו קיים בהווה גם המכונה תתקיים ותפעל, והוא מחליט לשגר את עצמו לעבר/עתיד במטרה להציל את המחוז.
הרובוט (שהוא בעל זכרונותיו/תיה של הפרופסור) נפרד לשלום מארוון ועוזב את השחקן וחבריו.
לאחר סיום המשימה, הגיבורים חוזרים הביתה והאקדמיה בה השחקן לומד מקיימת טורניר קרבות פוקימונים גדול בו השחקן, יחד עם חבריו יכול להשתתף והמשחק מסתיים.
כמו כן, השחקן יכול לצרף את הפוקימון האגדי שלו (מיראידון בשני, קוראידון בארגמן) לצוות ולהילחם בעזרתו.
פלוריאן/ג'וליאנה: דמויות הפרוטגוניסט עליהן השחקנים שולטים.
שמותיהם ניתנים לשינוי על ידי השחקנים.
בתחילת המשחק הם עוברים להתגורר בסמוך לביתה של נימונה ונרשמים לאקדמיה.
ביומם הראשון הם מקבלים מקלאוול את הפוקימון הראשון שלהם וכן פוגשים לראשונה את הפוקימון האגדי של המשחק.
במהלך העלילה, הפרוטגוניסט מתחבר לנימונה, ארוון ופני ונעזר בהם בדרכו לאזור אפס.
ב-DLC, הפרוטגוניסט נפגש ומתיידד עם קרמיין וקירן, אחים שהגיעו מאקדמיית בלוברי שביונובה.
נימונה: שכנתו של השחקן ותלמידה באקדמיה.
נימונה היא ראש מועצת התלמידים ואלופת ליגת הפוקימונים.
בעלת דחף לקרבות פוקימונים, עד לרמה שתלמידים אחרים נרתעים ממנה בגלל האובססיה שלה.
לבושה במדי בית הספר ובעלת פס ירוק בשיער.
נוהגת לחכות לשחקן במכונים השונים ולעיתים קרובות להילחם נגדו לפני ואחרי קרבות מכון.
נרמז שנימונה באה ממשפחה עשירה והוריה עובדים בתאגיד שייצר את הרוטום פון במחוז.
ארוון: בנם של פרופסור סאדה ופרופסור טורו.
תלמיד באקדמיה שמתגורר בבית קטן סמוך למגדלור ליד ביתו של השחקן.
ארוון לובש את מדי בית הספר ונוהג לסחוב על גבו קיטבג.
ארוון הוא בשלן ולאחר כל קרב טיטאן, ארוון משתמש בהרבה מיסטיקה שהוא והשחקן אספו במטרה להכין סנדוויצ'ים שמשפרים את יכולותיו של הפוקימון האגדי ועוזרים להחלמתו של מאבוסטיף.
בתחילה היה מאוד מסתורי בקשר לאיסוף ההרבה מיסטיקה, אך בהמשך הוא נפתח כלפיי השחקן ומספר לו את סיפורו ואת המטרה מאחורי איסוף הצמחים.
פני/קסיופאה: תלמידה מופנמת שמתגוררת באקדמיה ומנהיגת צוות סטאר.
למרות היותה מנהיגת הצוות, אף אחד מהחברים בו לא מודעים לזהותה האמיתית ונוהגים לכנותה "הבוסית הגדולה".
פני לבושה בז'קט אפור עם כוכבים ועל גביה תיק גב שמעוצב בדומה לפוקימון איווי.
נרמז שבעבר, בעקבות תקרית בין צוות סטאר לצוות בית הספר, פני נאלצה לעבור למחוז גאלאר למשך שנה וחצי.
פני היא אשפית טכנולוגיה ובמהלך המשחק, היא פורצת למחשב של ליגת הפוקימונים וגונבת עבור השחקן נקודות ליגה כפרס לאחר שניצח את חברי הצוות במחוז.
המנהל קלאוול: מנהל האקדמיה וחבר קרוב של הפרופסורים.
למרות הסמכות והקשיחות שהוא מציג, לקלאוול אכפת מאוד מהתלמידים שלו והוא ירחיק לכת למענם.
במהלך המשחק, קלאוול מלווה את השחקן (כשהוא מחופש לתלמיד בשם קלייב) בקרבות נגד מנהיגי צוות סטאר השונים במחוז.
לקראת סוף עלילת "כוכב נופל", השחקן נלחם נגד קלאוול, במחשבה שהוא מנהיג צוות סטאר.
ניתן להילחם בו גם בטורניר הקרבות באקדמיה לאחר סיום העלילה הראשית.
מחזיק בצוות מעורב (פוקימונים מכל מיני סוגים) ובפוקימון ההתחלתי שהשחקן ונימונה לא בחרו.
ז'אק: המורה לביולוגיה בבית הספר והממציא של אפליקציית הפוקידע בה השחקן משתמש.
השחקן יכול לפגוש בו בקיטאקמי ולקבל ממנו ביצה ובתוכה אחד משלושת ההתחלתיים של סינו (פיפלאפ, טרטוויג וצ'ימצ'אר).
טיים: המורה למתמטיקה בבית הספר ואחותה של ריים, מנהיגת מכון הרוח במחוז.
בעברה מנהיגת מכון האבן, אך פרשה מתפקידה כדי להתמקד בהוראה.
משתמשת בפוקימוני אבן בקרבות מול השחקן.
סלווטור: המורה לשפות בבית הספר.
נוהג להחמיא לעצמו רבות במהלך השיעורים.
בגרסה האנגלית של המשחק הוא מלמד את התלמידים צרפתית.
רייפורט: המורה להיסטוריה בבית הספר.
נוהגת לחקור בקביעות אודות ההיסטוריה של המחוז ולאחר שהשחקן התחבר אליה, היא שולחת אותו לחפש ארבעה פוקימונים אגדיים שנעולים בכספות במחוז.
דנדרה: המורה להתעמלות בבית הספר.
במהלך השיעורים מתגלה שהיא בת 25. חברה קרובה של טוליפ, מנהיגת מכון העל חושי במחוז ונוהגת לבחון את המאמנים בהתעמלות לפני קרב המכון.
דנדרה היא בשלנית גרועה ובמהלך המשחק היא נעזרת בשחקן כדי ללמוד איך להכין סנדוויצ'ים.
משתמשת בפוקימוני לחימה בקרבות מול השחקן.
האזל: המורה לאמנות בבית הספר וחבר הרביעייה המובילה המומחה בפוקימוני דרקון.
בעבר, האזל הגיע ממשפחה מפורסמת של מאמני פוקימוני דרקון, אך בחר ללכת בדרך אחרת והחל ללמד אמנות בבית הספר.
במהלך העלילה, שליחים ממשפחתו מנסים לגרום לו להתפטר מבית הספר ולחזור הביתה, אך הוא מסרב.
חבר קרוב של בראסיוס, מנהיג מכון העשב במחוז.
סגוארו: המורה לכלכלת בית בבית הספר.
מלמד את התלמידים על בישול ועל טיפוח פוקימונים.
לאחר שהשחקן מתחבר אליו, סגוארו מבקש ממנו להשיג עבורו הרבה מיסטיקה כדי להכין סנדוויץ' חדש.
למרות היותה אחות, שאיפתה של מרים היא להיות מורה לרפואה בבית הספר.
לאחר שהתחברה לשחקן, היא מחליטה להיבחן כדי להיות מורה ומצליחה, אך נכון לכרגע אין תקן למורה נוסף בבית הספר והיא נאלצת להישאר אחות.
פרופסור סאדה: אמו של ארוון ואשתו של פרופסור טורו.
דמות בלעדית למשחק "פוקימון שני" וחובבת של פוקימונים פרה היסטוריים.
משמשת כאנטגוניסט הסופי בעלילה הראשית.
בעבר, סאדה ירדה למכתש והשתקעה שם במטרה להמשיך במחקרה, אך נהרגה בהיתקלות עם פוקימון פרדוקס.
טרם מותה, סאדה המציאה רובוט בעל בינה מלאכותית המזכיר אותה והוא המשיך את מחקרה לאחר מותה.
אותו הרובוט מדבר עם השחקן בחלק מהנקודות השונות במשחק.
ביומנים שלה שמוצאים באזור אפס מתגלה שבעלה עזב אותה ואת ארוון לפני זמן רב.
לאחר סיום ההרחבה "דיסק האינדיגו", ניתן לפגוש בפרופסור האמיתית ולתת לה ספר שידרבן אותה להמציא את מכונת הזמן ובכך להניע את אירועי המשחק.
פרופסור טורו: אביו של ארוון ובעלה של פרופסור סאדה.
דמות בלעדית למשחק "פוקימון ארגמן" וחובב של פוקימונים עתידניים.
משמש כאנטגוניסט הסופי בעלילה הראשית.
בעבר, טורו ירד למכתש והשתקע שם במטרה להמשיך במחקרו, אך נהרג בהיתקלות עם פוקימון פרדוקס.
טרם מותו, טורו המציא רובוט בעל בינה מלאכותית המזכיר אותו והוא המשיך את מחקרו לאחר מותו.
ביומנים שלו שמוצאים באזור אפס מתגלה שאשתו עזבה אותו ואת ארוון לפני זמן רב.
לאחר סיום ההרחבה "דיסק האינדיגו", ניתן לפגוש בפרופסור האמיתי ולתת לו ספר שידרבן אותו להמציא את מכונת הזמן ובכך להניע את אירועי המשחק.
קייטי: מנהיגת מכון החרק במחוז.
קייטי היא קונדיטורית שנוהגת להשתמש בדימויי אוכל במהלך הקרבות.
בראסיוס: מנהיג מכון העשב במחוז.
בראסיוס הוא אמן מיוסר שמפסל פסלים הדומים לפוקימון סאנפלורה.
חבר קרוב של האזל והתארח במהלך אחד משיעוריו.
איונו: מנהיגת מכון החשמל במחוז.
איונו היא סטרימרית פופולרית והיא משדרת את הקרב מול השחקן לעוקביה באינטרנט.
קופו: מנהיג מכון המים במחוז.
קופו הוא שף מהולל והשחקן פוגש בו ומסייע לו לזכות באצה נדירה לבישול במכירה פומבית.
לארי: מנהיג מכון הרגיל וחבר ברביעייה המובילה שמתמחה בפוקימוני מעופף.
לארי הוא איש עסקים עייף שפוחד באופן תדיר מהבוסית שלו (גיטה).
ריים: מנהיגת מכון הרוח במחוז.
אחותה של טיים, המורה למתמטיקה בבית הספר.
ריים היא ראפרית שנוהגת לשלב בין הופעות ראפ לקרבות כפולים (שני פוקימונים מול שני פוקימונים בו זמנית).
טוליפ: מנהיגת מכון העל חושי במחוז.
טוליפ היא מעצבת אופנה מפורסמת במחוז וחברה קרובה של דנדרה, המורה להתעמלות בבית הספר.
גרושה: מנהיג מכון הקרח במחוז.
גרושה הוא אדם מופנם שמעדיף לגלוש בשלג מאשר להילחם.
ריקה: חברת רביעיית האליט הראשונה ומתמחה בפוקימוני אדמה.
פוגשת בשחקן במהלך מסעו בנקודות שונות ועורכת את ראיון הקבלה לליגה.
פופי: ילדה קטנה והחברה השנייה ברביעיית האליט.
גיטה: אלופת הליגה הנוכחית המחזיקה בצוות מעורב.
נימונה מעריצה אותה ומכנה אותה "לה פרימרה" (בתרגום חופשי לעברית: "האלופה").
בסוף המשחק מצטרפת לטורניר הקרבות באקדמיה ונעזרת בפני במטרה לשכלל את האבטחה של מחשבי ליגת הפוקימונים (לאחר שפני, בתור קסיופאה, פרצה אליהם קודם לכן).
גיאקומו: מנהיג צוות סגין ומחזיק בפוקימונים מסוג אופל.
גיאקומו הוא המוזיקאי בצוות והוא זה שהלחין את נעימת הקרב שהשחקנים שומעים במהלך הקרבות נגד הצוות.
מלה: מנהיגת צוות שדר ומחזיקה בפוקימונים מסוג אש.
מלה היא "פותרת הבעיות" של הצוות ולעיתים קרובות משתמשת באישיותה העצבנית כדי להשיג את מבוקשה.
אטיקוס: מנהיג צוות נאבי ומחזיק בפוקימונים מסוג רעל.
אטיקוס לבוש בבגדי נינג'ה (מעין אזכור לקוגה, מנהיג מכון הרעל מקאנטו) ותפקידו בצוות הוא יצירת המדים עבור שאר החברים.
בעבר, אטיקוס סבל מבריונות בעקבות השפה הגבוהה והשייקספירית בה הוא משתמש.
אורטגה: מנהיג צוות ראקבה ומחזיק בפוקימונים מסוג פיה.
אורטגה הגיע ממשפחה עשירה ולו משרת אישי.
עבר התעללות בבית הספר בעקבות עושרו הרב.
תפקידו בצוות הוא עיצוב הסטארמובילים (פוקימונים ענקיים דמויי מכוניות עליהם חברי הצוות רוכבים, שבנויים על הפוקימון רבאוורום).
ארי: מנהיגת צוות קאף ומחזיקה בפוקימונים מסוג לחימה.
ארי היא המאמנת של פוקימוני הצוות והיא זאת שמסייעת לחברי הצוות להתחזק.
קרמיין: תלמידה באקדמיית בלוברי שהגיעה מקיטאקמי.
קרמיין מתנהגת בתחילה כסנובית, שנלחמת בשחקן באופן תדיר בגלל סיבות שטותיות.
לבושה במעין סרבל כחול - צהוב.
מסייעת לשחקן לנצח את שלושת הנאמנים ולהחזיר לאוגרפון את המסיכות שלה.
קירן: תלמיד באקדמיית בלוברי שהגיע מקיטאקמי.
קירן הוא נער צעיר וחסר ביטחון עצמי שמצתוות לשחקן במהלך ביקורו בקיטאקמי.
למרות שכל תושבי המחוז פוחדים מאוגרפון, קירן רוצה לפגוש אותה ומאמין בחפותה.
בסוף ההרחבה, לאחר שאוגרפון בחרה להצטרף לצוותו של השחקן, קירן חווה התמוטטות נפשית ונשבע להתחזק כדי לנקום בשחקן.
במהלך ההרחבה השנייה, קירן התחזק באופן משמעותי והחל להתנשא על שאר התלמידים.
בריאר: מורה באקדמיית בלוברי והמלווה של קרמיין וקירן במשלחת.
בריאר היא זאת שכתבה את הספר שדרבן את הפרופסורים להמציא את מכונת הזמן (לאחר שאלו פגשו בשחקן דרך מסע בזמן וקיבלו את הספר ממנו).
פרין: צלמת שהגיעה ממחוז סינו לקיטאקמי ולאחר מכן החלה לעבוד כצלמת באקדמיית בלוברי.
נוהגת לצלם פוקימונים ביחד עם הפוקימון שלה, גראולית' בצורת היסואי.
במהלך שיטוטיה בקיטאקמי, פרין נעזרת בשחקן במטרה לאתר ולצלם את הפוקימון "אורסלונה ירח הדם".
דמותה מזכירה במראהה את דמותו של אדאמן, מנהיג צוות יהלום מהמשחק "פוקימון אגדות: ארכאוס", ובכך נרמז שהיא צאצאית שלו.
המשחק הוכרז לראשונה בפרזנטציית נינטנדו דירקט ב־27 בפברואר 2022, והציג את המחוז ואת שלושת ההתחלתיים של המשחק.
המשחק זכה לביקורות מעורבות, כאשר מצד אחד המשתמשים משבחים את השינוי מעלילה ליניארית לשלוש עלילות נפרדות, כמו כן את העולם הפתוח שמאפשר לשחקן לעשות כרצונו, גם ריבוי הפוקימונים ומציאתם באזורי המחיה שלהם, מוסיפה להרגשת האותנטיות, המשחק מכר 10 מיליון עותקים (פיזי ודיגיטלי), והפך למשחק הנמכר ביותר בזמן קצר של נינטנדו.
עם זאת ביקורות לרעה נשמעו לאחר שבהפצת המשחק אותרו בו באגים רבים במיוחד בתחום הגרפיקה והמשחקיות, וחברת נינטנדו שחררה עדכון שטיפל ברוב הבאגים, בעקבות הביקורת שחקנים דרשו את כספם בחזרה ואף קיבלו אותו.
פוקיפסי , הקרויה באופן רשמי העיר פוקיפסי, (בשונה מהעיירה פוקיפסי הקרובה אליה) היא עיר במדינת ניו יורק בארצות הברית.
העיר היא חלק ממחוז דאצ'ס .
פוקיפסי נמצאת באזור עמק נהר ההדסון, באמצע הדרך בין המטרופולין של ניו יורק ובירת המדינה אולבני.
זוהי עיר עיקרית במטרופולין פוקיפסי-ניובורג-מידטאון השייכת לאזור המשולב של ניו יורק.
לא רחוק ממנה נמצאים נמל התעופה האזורי הסמוך של עמק הדסון ונמל התעופה הבינלאומי סטיוארט במחוז אורנג', ניו יורק.
פוקיפסי כונתה "העיר המלכה של ההדסון".
היא יושבה החל מהמאה ה-17 על ידי ההולנדים והפכה לבירתה השנייה של מדינת ניו יורק זמן קצר לאחר המהפכה האמריקאית.
היא הוכרזה כעיר בשנת 1854. גשרים מרכזיים בעיר כוללים את "הגשר מעל ההדסון", גשר רכבת לשעבר בשם "גשר פוקיפסי" אשר נפתח מחדש כשביל ציבורי ב-3 באוקטובר 2009 וגשר מיד-הדסון, ציר תנועה מרכזי שנבנה ב-1930 המוביל את כביש 44 של ארצות הברית מעל נהר ההדסון.
העיר פוקיפסי שוכנת ברובע הקונגרס ה-18 של ניו יורק.
פוקיפסי ממוקמת בין אזור ההדסון התחתון לבין מטרופולין אולבני-סקנקטדי-טרוי.
העיר פוקיפסי והעיירה השכנה פוקיפסי נתפסות בדרך כלל כמקום אחד ונוהגים לכנותם ביחד "פוקיפסי", עם אוכלוסייה של 74,751 נכון לשנת 2018.
כלכלת העיר מורכבת על ידי מספר תאגידים גדולים, כולל IBM .
השם פוקיפסי נגזר ממילה בשפת הוואפינגר (שפה של ילידים אמריקאים) , כלומר "הלודג' המכוסה קנים ליד מקום המים הקטנים", הכוונה למעיין או נחל הזורמים לנהר ההדסון מדרום לאזור המרכז.
המתיישב האנגלי רוברט סנדרס והקולוניסט ההולנדי מינדרט ון דר גוגרט רכשו את הקרקע משבט ילידי מקומי בשנת 1686, והמתיישבים הראשונים היו משפחותיהם של בארנט בלטוס ואן קליק והנדריק יאנס ואן אוסטרום.
היישוב גדל במהירות, והכנסייה הרפורמית של פוקיפסי הוקמה ב-1720.
העיר פוקיפסי לא חוותה קרבות במהלך מלחמת העצמאות האמריקאית כך שהפכה לבירתה השנייה של מדינת ניו יורק לאחר שהעיר קינגסטון נשרפה על ידי הבריטים.
בשנת 1788, אמנת האשרור למדינת ניו יורק כללה את אלכסנדר המילטון, ג'ון ג'יי וג'ורג' קלינטון.
הם התאספו בבית המשפט ברחוב מרקט ואשררו את חוקת ארצות הברית, ומדינת ניו יורק נכנסה לאיחוד החדש כאחת עשרה מבין שלוש עשרה המושבות המקוריות שהפכו לארצות הברית.
בשנת 1799 נוצר חותם חדש לעיר.
פוקיפסי הפכה לכפר מאוגד ב-27 במרץ 1799. היא הוכרזה כעיר ב-28 במרץ 1854.
פוקיפסי הייתה מקום מרכזי לציד לווייתנים, והתעשייה פרחה במהלך המאה ה-19 באמצעות ספנות, מפעלים, מפעלי נייר וכמה מבשלות בירה לאורך נהר ההדסון, כולל חלקן בבעלות מתיו וסאר.
משפחות עשירות בנו בתי נופש מפוארים בקרבת מקום, ביניהן: משפחת רוג'רס, משפחת אסטור ומשפחת ואנדרבילט בשל היופי הטבעי של האזור והקרבה לעיר ניו יורק.
אחוזת ונדרבילט ממוקמת מספר קילומטרים במעלה ההדסון מפוקיפסי בעיירה הייד פארק והיא רשומה כאתר היסטורי לאומי; היא נחשבת לדוגמה נפלאה לאחוזות שנבנו על ידי תעשיינים אמריקאים בסוף המאה ה-19. בעיר נמצא בית האופרה ברדאבון 1869, מקום הבילוי העתיק ביותר במדינה הפועל ברציפות.
על פי הלשכה למפקד האוכלוסין של ארצות הברית, לעיר שטח של 14.8 קילומטרים רבועים, מתוכם 13.3 קילומטרים של יבשה הוא ו- 1.6 קילומטרים של מים.
פוקיפסי שוכנת כ-121 קילומטרים מצפון למטרופולין העיר ניו יורק.
דרומית לבירת מדינת ניו יורק, אלבני.
הפסקה הגבוהה ביותר בפוקיפסי היא בגובה 120 מטרים מעל פני הים בגבעת קולג'.
הנקודה הנמוכה ביותר נמצאת על נהר ההדסון.
נכון לשנת 2020, התעשיות הדומיננטיות בפוקיפסי הן שירותי בריאות, קמעונאות, חינוך, מדע וטכנולוגיה, פיננסים וייצור.
בסט ביי, בארנס אנד נובל, דאנקן דונאטס וורייזון תקשורת הן חברות עם נוכחות משמעותית בעיר ובסביבה.
ל-IBM יש קמפוס גדול בעיירה הסמוכה פוקיפסי בעבר הוא כונה "המפעל הראשי" של IBM, אם כי חלק גדול מכוח העבודה הועבר למקום אחר בחברה (2008).
האתר בנה בעבר את סדרת המחשבים IBM 700/7000 וכן את מחשב IBM 7030 Stretch ומאוחר יותר, יחד עם אתר IBM Mainframes .
משפחת המחשבים RS/6000 SP2, שהתפרסמה לאחר שאחד מהם זכה במשחק שחמט מול מאסטר השחמט העולמי גארי קספרוב, יוצרו גם על ידי IBM Poughkeepsie.
באוקטובר 2008, מפעל הפוקיפסי של IBM זכה בתואר "מפעל ההרכבה של השנה 2008" על ידי עורכי מגזין אסמבלי.
פוקיפסי נותרה מרכז התכנון והייצור העיקרי של IBM עבור המיינפריימים החדשים ביותר ושרתי Power Systems המתקדמים שלה, והיא גם אחד ממרכזי פיתוח התוכנה העיקריים של IBM עבור Z/OS ומוצרים אחרים.
שלושה מוסדות להשכלה גבוהה מפעילים קמפוסים בתוך העיר: מרכז הדסון ואלי של אוניברסיטת אדלפי, מאריש קולג ' מאריסט קולג' והמכון העסקי והטכני רידלי-לוול.
הקמפוס הראשי של המכון הקולינרי של אמריקה ממוקם בפרבר של הייד פארק, צפונית לעיר פוקיפסי.
המכללה הקהילתית דאצ'ס, מכללת מאריסט ומכללת ואסר ממוקמות כולן בעיירה פוקיפסי שבסביבה.
שרה ג'וזפין בייקר, רופאה, ממציאת תחליף חלב לתינוקות
ויליאם הנרי ברואר, כימאי, גאולוג ובוטנאי
אלפרד מושר באטס, אדריכל וממציא משחק לוח שבץ נא
דונלד קליין, כימאי וממציא טרנזיסטור MOSFET
ויליאם ואלאס סמית' השני, כימאי: טיפות השיעול הראשונות שיוצרו ופורסמו בארצות הברית
לי מילר, מהצלמות המפורסמות והחשובות במאה ה-20, צילמה את השחרור של מחנות ההשמדה בוכנוולד ודכאו